CHOW สุดยอด! Q3/58 พลิกกำไร หลังต้นทุนการขาย-บริการลดลง
CHOW สุดยอด! Q3/58 พลิกกำไร 14.56 ลบ. จากปีก่อนขาดทุน 11.84 ลบ. หลังมีต้นทุนการขาย-บริการลดลง ขณะที่ช่วง 9 เดือนมีกำไร 32.29 ลบ. ลดลง 50% จากปีก่อนมีกำไร 64.91 ลบ. 
16 พ.ย. 2558

บริษัท เชาว์ สตีล อินดัสทรี้ จำกัด (มหาชน) หรือ CHOW รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 14.56 ล้านบาท หรือมีกำไรสุทธิ 0.02 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 11.84 ล้านบาท หรือขาดทุนสุทธิ 0.01 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 32.29 ล้านบาท หรือ 0.04 บาทต่อหุ้น ลดลง 50% จากช่วงเดียวกันของปีก่อนที่มีกำไรสุทธิ 64.91 ล้านบาท หรือ 0.08 บาทต่อหุ้น
ทั้งนี้ผลการดำเนินงานดังกล่าวที่พลิกกำไร เนื่องจากต้นทุนขายและต้นทุนบริการรวมมีจำนวน 1,765.14ล้านบาท ลดลง 1,654.03 ล้านบาท หรือคิดเป็นร้อยละ 48.38 เมื่อเทียบกับปี 2557 เนื่องจากปริมาณการจำหน่ายเหล็กลดลงเนื่องจากสภาวะเศรษฐกิจที่ชะลอตัว